[**English**](https://www.doe.mass.edu/sped/spp/indicators/indicator9/)**|**[**繁體中文**](https://www.doe.mass.edu/sped/spp/indicators/indicator9/indicator9-chinese.docx)**| Kreyòl Ayisyen |**[**português**](https://www.doe.mass.edu/sped/spp/indicators/indicator9/indicator9-portuguese.docx)**​ |**[**español**](https://www.doe.mass.edu/sped/spp/indicators/indicator9/indicator9-spanish.docx)**|**[**Việt**](https://www.doe.mass.edu/sped/spp/indicators/indicator9/indicator9-vietnamese.docx)

# Endikatè 9: Reprezantasyon Iregilye

# **Kisa Endikatè 9 ye?**

Y ap siyale yon distri pou reprezantasyon iregilye si, pandan twa (3) lane youn dèyè lòt, distri an prezante yon to risk ki mwayen oswa altènatif ki egal a 3.0 oswa pi plis pou yon mank ekilib nan reprezantasyon. Nenpòt distri yo siyale pou reprezantasyon iregilye, dapre yon analizs ou kantite, pral resevwa yon lèt Depatman Edikasyon Elemantè ak Segondè a (Depatman an) ki pral fè li konnen estati li epi ki pral mande distri yo voye règleman, pratik ak pwosedi li yo (Policies, Practices and Procedures, PPP) bay Depatman an pou verifikasyon.

*Si nan verifikasyon sa a, Depatman an rive konkli PPP yo pa apwopriye oswa yo pa an konfòmite ak règleman federal ak eta yo epi si li rive konkli PPP yo gen posibilite pou yo kreye yon reprezantasyon iregilye, y ap idantifye LEA kòm kwa li gen yon reprezantasyon iregilye poutèt idantifikasyon ki pa apwopriye epi li ap gen obligasyon pou l pran mezi pou korije sa a.*

**Done Endikatè 9 yo**

*Baz Referans*

|  |  |
| --- | --- |
| **Ane Baz Referans** | **Done Baz Referans** |
| 2016 | 0.00% |

Done Istorik

|  |  |  |  |  |  |
| --- | --- | --- | --- | --- | --- |
| **FFY** | **2016** | **2017.** | **2018.** | **2019.** | **2020.** |
| Mwens demand | 0% | 0% | 0% | 0% | 0% |
| FFY20 | 0.00% | 0,00% | 0,00% | 0,00% | 0,00% |

*Objektif*

|  |  |  |  |  |  |
| --- | --- | --- | --- | --- | --- |
| **FFY** | **2021** | **2022.** | **2023.** | **2024.** | **2025.** |
| Mwens demand | 0% | 0% | 0% | 0% | 0% |

FFY21

|  |  |  |  |  |  |
| --- | --- | --- | --- | --- | --- |
| **Kantite distri ki gen reprezantasyon iregilye pou ras ak gwoup etnik yo nan edikasyon espesyal ak sèvis asosye yo** | **Kantite distri ki gen reprezantasyon iregilye gwoup rasyal ak etnik nan edikasyon espesyal ak sèvis asosye ki se rezilta idantifikasyon ki pa apwopriye** | **Kantite Distri ki atenn kantite minimòm Eta a fikse an.** | **Done FFY 2018** | **Objektif FFY 2019** | **Done FFY 2019** |
| 2 | 0. | 396. | 0.00% | 0% | 0,00% |

**Kisa sa vle di si yon distri prezante yon to risk ki mwayen oswa altènatif ki egal a 3.0 oswa pi plis?**

Sa vle di yon elèv ki fè pati yon sèten gwoup etnik oswa rasyal gen twa fwa plis chans pou yo idantifye l antanke elèv ki kalifye pou yon kategori andikap konpare ak sa tout moun ta kapab panse dapre pousantaj frekans global pou gwoup etnik oswa rasyal sa a.

**Kilè yo itilize yon to risk ki mwayen pou kalkile yon endikatè 9? Kilè yo itilize yon to risk altènatif pou kalkile yon endikatè 9?**

Yo itilize yon metòd to risk mwayen pou distri kote genyen omwen 10 elèv ki fè pati gwoup etnik/rasyal an kesyon an ki kalifye pou edikasyon espesyal an jeneral (pou endikatè 9 SPP a) epi omwen 10 elèv ki fè pati gwoup konparezon an (elèv ki fè pati tout lòt gwoup etnik/rasyal yo ki kalifye pou edikasyon espesyal an jeneral oswa nan yon yon kategori andikap patikilye).

Yo itilize yon metòd to risk altènatif pou distri kote genyen omwen 10 elèv ki fè pati gwoup etnik/rasyal an kesyon an ki kalifye pou edikasyon espesyal an jeneral (pou endikatè 9 SPP a) men mwens pase 10 elèv ki fè pati gwoup konparezon an (elèv ki fè pati tout lòt gwoup etnik/rasyal yo ki kalifye pou edikasyon espesyal an jeneral oswa nan yon yon kategori andikap patikilye).

**Ki fòmil yo itilize pou kalkile to risk mwayen an ak to risk altènatif la?**

*To Risk Mwayen an*

Ki gwosè risk ki genyen pou yo rive idantifye yon elèv Ispanik kòm kwa li kalifye pou edikasyon espesyal ak sèvis asosye nan kad si n ap konpare l ak tout lòt gwoup etnik/rasyal nan distri a?

[(1-Pousantaj Elèv Ispanik ak Latino nan Eta a) \* Risk pou Idantifikasyon Ispanik yo nan Distri a]

÷ (Divize pa)

[(Pousantaj Elèv Ameriken Nwa nan Eta a \* Risk pou Elèv Ameriken Nwa yo nan Distri a)

+ (Plis)

(Pousantaj Elèv Azyatik nan Eta a \* Risk pou Elèv Azyatik yo nan Distri a)+

(Plis)

(Pousantaj Elèv Endyen Ameriken nan Eta a \* Risk pou Elèv Endyen Ameriken yo nan Distri a)

+ (Plis)

(Pousantaj Elèv Natif Hawaii nan Eta a \* Risk pou Elèv Natif Hawaii yo nan Distri a)

+ (Plis)

(Pousantaj Elèv Melanj Ras nan Eta a \* Risk pou Elèv Melanj Ras yo nan Distri a)

+ (Plis)

(Pousantaj Elèv Ras Blan nan Eta a \* Risk pou Elèv Ras Blan yo nan Distri a)]

*To Risk Altènatif lan*

Ki gwosè risk ki genyen pou yo rive idantifye yon elèv Ispanik kòm kwa li kalifye pou edikasyon espesyal ak sèvis asosye yo si n ap konpare l ak tout lòt gwoup etnik/rasyal nan eta a?

(Risk Idantifikasyon Elèv Ispanik ak Latino nan Distri a)

÷ (Divize pa) [(Risk pou Elèv Ameriken Nwa yo nan Eta a)

+ (Plis)

(Risk pou Elèv Azyatik yo nan Eta a)

+ (Plis)

(Risk pou Elèv Endyen Ameriken yo nan Eta a)

+ (Plis)

(Risk pou Elèv Natif Hawaii yo nan Eta a)

+ (Plis)

(Risk pou Elèv Melanj Ras yo nan Eta a)

+ (Plis)

(Risk pou Elèv Ras Blan yo nan Eta a)]

**Kijan yon moun kapab konprann to risk mwayen an ak to risk altènatif la?**

Lè yo aplike l pou kalifikasyon pou edikasyon espesyal nan yon distri), to risk mwayen an (WRR) reponn ak kesyon sa, "Ki gwosè risk ki genyen pou yo rive idantifye yon gwoup rasyal/etnik espesifik kòm kwa li kalifye pou edikasyon espesyal ak sèvis asosye yosi n ap konpare l ak tout lòt gwoup etnik/rasyal nan distri a?"

Lè yo aplike l pou kalifikasyon pou edikasyon espesyal nan yon distri, to risk altènatif lan (ARR) reponn ak kesyon sa, "Ki gwosè risk ki genyen pou yo rive idantifye yon gwoup rasyal/etnik espesifik kòm kwa li kalifye pou edikasyon espesyal ak sèvis asosye si n ap konpare l ak tout lòt gwoup etnik/rasyal nan eta a?"

Nan toude ka yo, yon to risk ki egal ak 1.0 vle di elèv ki fè pati gwoup sa a gen posibilite pou yo idantifye yo kòm kwa yo kalifye pou edikasyon espesyal menm jan ak tout lòt elèv yo. To risk ki pi wo pase 1.0 yo endike nan ki nivo elèv ki fè pati gwoup rasyal/etnik yo reprezante plis pase lòt yo. Pa egzanp, yon to risk ki egal ak 4.17 pou elèv Ameriken Nwa yo nan kategori twoub entèlektyèl la vle di elèv Ameriken Nwa ki nan distri a gen 4.17 fwa plis chans pou yo idantifye yo nan kategori twoup entèlektyèl la konpare ak tout lòt elèv yo nan distri a (To Risk Mwayen an oswa WRR) oswa nan eta a (To Risk Altènatif la oswa ARR).

**Èske Depatman an te dekouvri distri ki gen reprezantasyon iregilye pou ras ak gwoup etnik nan edikasyon espesyal ki se rezilta yon idantifikasyon ki pa apwopriye?**

Non, nan kad analiz ak pwosedi verifikasyon sa yo, Depatman an pa t dekouvri reprezantasyon iregilye ki se rezilta règleman, pratik ak pwosedi ki pa apwopriye konsènan detèminasyon andikap ak detèminasyon kalifikasyon. Sa kapab rive Depatman an pa t bay yon konklizyon sou rechèch li, sepandan, Depatman an kapab mande distri eskolè yo siyale pou reprezantasyon iregilye yo pran mezi espesifik pou verifye done yo epi fè oto-evalyasyon pou reflechi sou règleman, pratik ak pwosedi yo epi sou sipozisyon fondamantal ki ta kapab kontribiye nan reprezantasyon iregilye sa a.

**Resous**

[*Indicator 9 PowerPoint*](https://www.doe.mass.edu/sped/spp/indicators/indicators-9-10-slides-haitiancreole.pptx)